stanford-oval/wikipedia huggingface dataset:
Omalá
Kunnallisyksikön osat

Omalán kunnallisyksikkö muodostuu seuraavista kyläyhdyskunnista ja asutuksista:
| Kylä tai muu asutus | Väkiluku (2011) |
| --- | --- |
Ágioi Apóstoloi Valsamáton: 4
Ágios Elefthérios: 0
Epanochóri: 33
Micháta: 25
Pyhän Gerasimoksen luostari (Moní Agíou Gerasímou): 15
Valsamáta: 763
Yhteensä: 840
Martha Johnson

Martha Johnson voi tarkoittaa seuraavia henkilöitä:
Martha Johnson (s. 1950), kanadalainen poplaulaja
Martha N. Johnson (s. 1952), yhdysvaltalainen poliitikko
Martha Ann Johnson (s. 1955), yhdysvaltalainen sarjamurhaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Martha Johnson”, voi hakea sivunnimihaulla, laajalla sivunnimihaulla tai tekstihaulla.
Ostmark

Ostmark voi tarkoittaa seuraavia:
Historiallisia alueita

Ostmark, Ostarrichi, Itävallan markkreivikunta, Pyhään saksalais-roomalaiseen keisarikuntaan vuosina 976–1156 kuulunut rajakreivikunta nyk. Ala-Itävallan alueella
Ostmark, Itävalta vuosina 1938–1942 Saksaan liitettynä alueena
Ostmark, Preussin itäiset rajamaakunnat ennen ensimmäistä maailmansotaa
Rahayksiköitä

Ostmark, Saksan miehittämillä alueilla ensimmäisen maailmansodan aikana käytetty valuutta
Ostmark, Saksan demokraattisen tasavallan markka vuosina 1949–1990
Muita merkityksiä

Flugmotorenwerke Ostmark, Itävallassa toisen maailmansodan aikana toiminut lentokonemoottorien valmistaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ostmark”, voi hakea sivunnimihaulla, laajalla sivunnimihaulla tai tekstihaulla.
Martha Ingram

| Martha Ingram |
| --- | --- |
 Martha Rivers Ingram vuonna 2008.
Henkilötiedot
Syntynyt: 20. elokuuta 1935 (ikä 89) Charleston, Etelä-Carolina, Yhdysvallat
Muut tiedot
Omaisuus:  5,0 miljardia dollaria (3/2018)
Martha Robinson Rivers Ingram (s. 20. elokuuta 1935, Charleston, Etelä-Carolina, Yhdysvallat) on yhdysvaltalainen yritysjohtaja ja hyväntekijä. Hän peri Ingram Industries kirja-, vakuutus- ja merikuljetusyrityksen omistuksen ja nousi vastuuasemaan Ingram Industries -konsernissa hänen miehensä E. Bronson Ingram II:n (1931–1995) kuoltua. Maaliskuussa 2018 yhdysvaltalainen talousjulkaisu Forbes arvioi Martha Ingramin ja hänen perheensä omistustensa  arvoksi 5,0 miljardia dollaria.
Ingram Marine -yhtiön puskuhinaaja jokirahtia kuljettamassa.
Konsernin tietokoneisiin liittyvä jakelutoiminta eriytettiin julkisesti noteeratuksi Ingram Micro -yritykseksi vuonna 1996. Tämä yritys myytiin joulukuussa 2016 kiinalaisomistukseen. Konsernissa on jäljellä Ingram Marine, Ingram Book ja Ingram Insurance ryhmät. Esimerkiksi konsernin Ingram Marine operoi 5 000 proomua ja yli 140 hinaajaa Yhdysvaltain sisäisillä vesiteillä.
Ingram toimi vuosina 1995-1999 konserniyhtiön toimitusjohtajana ja vuosina 1999-2008 yhtiön hallituksen puheenjohtajana. Sittemmin yrityksen toimitusjohtajaksi nousi  hänen poikansa Orr ja hallituksen puheenjohtajan John. Tytär Robin toimii johtokunnan jäsenenä. Pojista David osti videopelejä ja videoita välittäneen Inram Entertainmentin hallintaansa.
Martha Ingram on suorittanut alemman korkeakoulututkinnon Vassar Collegessa New Yorkissa historia pääaineenaan. Hän toimii Nashvillen Vanderbiltin yliopiston johtokunnassa suvun perinteiden mukaisesti ja on perheineen tukenut yliopiston rakennus- ja koulutushankkeita sekä professuureja myös rahellisesti. Hän lahjoitti vuonna 1998 perheineen 300 miljoonaan dollaria yliopistolle. Hän on toiminut presidentti Nixonin vuonna 1972 nimittämässä esittävän taiteen John F. Kennedy Centerin taiteen neuvoa-antavassa komiteassa. Sen toimintaa nähtyään, paljolti Ingramin aloitteesta Nashvilleen perustettiin sittemmin monipuolinen kulttuurikeskus (Tennessee Performing Arts Center, TPAC), joka avattiin vuonna 1980. Hän oli kehittämässä myös Nashvillen sinfoniaorkesteria ja on johtanut yhdysvaltalaisen Spoleto Festivalin hallitusta.
Käännös suomeksi
Orpo- ja leskirivit

Orpo- ja leskirivit ovat tekstin ladonnassa ja tekstinkäsittelyssä käytettyjä termejä, jotka viittaavat sivun ylä- tai alareunaan irralleen jääneitä kappaleen tekstirivejä. Orpo- ja leskirivejä pidetään ammattimaisessa taittotyössä esteettisenä haittana, ja ne pyritään täten poistamaan. Yleensä tämä tapahtuu tiivistämällä tai harventamalla kirjainväliä.
Orpo- ja leskirivien määritelmät vaihtelevat lähteiden mukaan. Mainosalalla orporivillä tarkoitetaan usein palstan yläreunaan jäävää yksinäistä riviä, ja leskirivillä taas sellaista yksittäistä riviä, joka jää palstan alareunaan. Tekstinkäsittelyn toimistosovelluksissa ja web-julkaisemisessa orporivillä sen sijaan tarkoitetaan yleisimmin sivun tai palstan alareunaan jäävää yksittäistä riviä ja leskirivillä vastaavasti uuden sivun tai palstan yläreunaan jäävää yksinäistä riviä.
Joskus "orvolla" voidaan tarkoittaa myös kappaleen viimeistä sanaa, joka jää uudelle riville yksinään.
Muistisääntöjä

Eräs yleinen muistisääntö orpo- ja leskirivien erottamiseen toisistaan on "orvolla ei ole menneisyyttä; leskellä ei ole tulevaisuutta". Tämä sääntö vastaa mainosalalla käytettyä määritelmää.
Toinen tapa muistaa termien erot on ajatella orporivin syntyvän kappaleen "syntymän" (alun) yhteydessä ja leskirivin syntyvän kappaleen "kuoleman" (lopun) yhteydessä. Tämä sääntö vastaa esimerkiksi CSS-standardin mukaista määritelmää.
Leskirivi

Leskellä tarkoitetaan kappaleen ensimmäistä riviä, joka sijaitsee sivun alalaidassa irrallaan muusta kappaleesta.
Orporivi

Orvolla tarkoitetaan kappaleen viimeistä riviä, joka esiintyy muusta kappaleesta irrallaan sivun ylälaidassa muun kappaleen sijaitessa edellisellä palstalla tai sivulla.
Välttäminen

Kirjoitusoppaat yleensä neuvovat välttämään orpo- ja leskirivejä käsikirjoituksissa, vaikka tästä syntyisi turhaa tyhjää tilaa sivun tai palstan alaosaan.
Orporivejä voi välttää muun muassa seuraavilla keinoilla:
Säädetään sanojen väliä jolloin kappaleista tulee tiuhempia tai väljempiä
Muutetaan sanajakoja kappaleessa
Kirjoitetaan osa kappaleesta uusiksi
Muutetaan ingressin kokoa, kirjasinta tai sijaintia
Poistetaan täytesanoja
Pienennetään kirjainväliä
Lisätään nosto eli "kelluva sitaatti" (lähinnä lehtiartikkelissa)
Lisätään tekstin yhteyteen kuva tai kaavio, tai muutetaan olemassaolevan kuvan kokoa tai sijaintia
Tekstinkäsittelyssä voi käyttää lisäksi:
Pakotetaan sivunvaihto edellisellä sivulla, jolloin seuraavalle sivulle jää enemmän tekstiä
Säädetään tekstin riviväliä (tätä ei pidetä aina hyvänä tapana)
Säädetään sivun marginaaleja
Muutetaan sivun kokoa hiukan, vaikkakin liiallinen epäyhtenäinen koon muuntelu voi vääristää kirjaimia
Leskirivi on helpompi välttää lisäämällä rivinvaihto tai pakottamalla sivun- tai palstanvaihto, jolloin leskirivi siirtyy seuraavan sivun tai palstan alkuun. Tällainen korjaus on kuitenkin ehkä peruttava jos tekstin myöhempi muokkaaminen siirtää rivin- tai sivunvaihdon paikkaa.
Laajimmissa tekstinkäsittelyohjelmissa ja taitto-ohjelmissa on kappaleen asettelulle asetus tai valinta, jonka sallimalla ohjelma estää orpo- ja leskirivit automaattisesti. Tällöin ohjelma pakottaa leskirivin seuraavan palstan tai sivun alkuun ja pakottaa orporiviä edeltävän rivin orporivin "seuraksi". Tällainen automaattinen taittoasetus voi turhauttaa ohjelman käyttäjää, jos hän ei tiedä, miksi tekstiä siirtyy sivulta toiselle.
Operaatiotaito

Operaatiotaito on sodankäynnissä perinteisesti oppi taistelujen yhdistämisestä sotatoimen voittamiseksi. Operaatiotaito sisältää myös operaation valmistelun, joukkojen siirrot sekä operaation suorituksen. Operaatiotaito ei ole ensisijaisesti sodankäynnin taso, vaan operaation suunnittelusta vastuussa olevien tahojen älyllistä ajattelua, jossa yhdistetään taktisen tason toiminnallisuus strategisen tason visioihin. Sodankäynnin tasona operatiivinen sijoittuu taktisen ja strategisen tason väliin.
Operaatiotaito on perinteisesti liitetty neuvostoliittolaiseen sotaoppiin. Käsitteen määritteli ensimmäisen kerran 1927 neuvostoliittolaisen Frunzen sotilasakatemian yleisesikuntaupseerikoulun opettaja A.A. Svechin kirjassaan Strategia. Svechinin määritelmän mukaan operaatiotaito on ”kokonaisuus, joka on suunnattu yhteisen päämäärän saavuttamiseksi etukäteen määrätyssä aikataulussa”.
Neuvostoliittolaisen näkemyksen operaatiotaidon eriyttämistä taktiikasta ja strategiasta edellytti ensimmäisen maailmansodan jälkeinen sodan kuvan kehittyminen. Sotaa ei tultaisi ratkaisemaan suurissa ratkaisutaisteluissa vaan laajalla alueella kiinteästi toisiinsa liittyvissä pienemmissä taisteluissa. Tämä taktisen tason toiminta olisi kyettävä johtamaan siten, että se palvelisi sodan strategisia päämääriä. Näin esimerkiksi operaatio Barbarossa oli Saksan hyökkäys Neuvostoliittoon vuonna 1941 ja osa Saksan strategiaa toisen maailmansodan voittamiseksi.
Sodankäynnin historiasta voidaan nähdä, että operaatiotaito tuli ajankohtaiseksi vasta Napoleonin suurten joukkojen mukana ja etenkin Yhdysvaltain sisällissodassa. Näitä ennen joukkojen taistelut tapahtuivat suppealla alueella ja olivat lähinnä taktiikkaa.
Poikkeuksen muodostavat 1200-luvun mongolit, jotka toimivat hevosjoukoillaan operaatiotaidon määritelmän mukaisesti. Hyvinkin laajalla alueella olevat suuret sotajoukot saattoivat hyökätä vajaan viikon aikana 300 kilometriä yhteisen suunnitelman ja johdon alla, saman verran kuin amerikkalaiset Irakissa 1991.
Siviilipuolella operatiivinen tarkoittaa eri asiaa, eli toiminnallista. Operatiivinen johto = toimiva johto, toimitusjohtaja jne. Vertaa strateginen johto = pitkän aikavälin toiminnasta vastaava johto, hallintoneuvosto jne.
Oļegs Znaroks

| Oļegs Znaroks |
| --- | --- |
 Oļegs Znaroks marraskuussa 2013.
Henkilötiedot
Syntynyt: 2. tammikuuta 1963 (ikä 61)  Neuvostoliitto Ust-Katav, Neuvostoliitto
Kansalaisuus:   Latvia  Saksa
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Seura
Seura:  Spartak Moskova
Sarja:  KHL
Tehtävä:  päävalmentaja
Pelaajaura
Pääsarjaura:  1979–2002
NHL-varaus:  ei varattu
Valmennusura
Vuodet:  2002–
Seurat:  Prizma Riga SK Riga 20 HK MVD OHK Dynamo Moskova SKA Pietari Spartak Moskova
| Mitalit> Maa:   Neuvostoliitto.Miesten jääkiekko.U18 EM-kilpailut  | Mitalit> Maa:   Neuvostoliitto.Miesten jääkiekko.U18 EM-kilpailut  | Mitalit> Maa:   Neuvostoliitto.Miesten jääkiekko.U18 EM-kilpailut  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Neuvostoliitto 1981 | jääkiekko |  |
Oļegs Znaroks (ven. Олег Валерьевич Знарок, Oleg Valerjevitš Znarok; s. 2. tammikuuta 1963 Ust-Katav, Neuvostoliitto) on venäläissyntyinen latvialainen jääkiekkovalmentaja ja entinen jääkiekkoilija. Hänellä on ollut myös Saksan kansalaisuus vuodesta 2001 lähtien. Znaroks valmensi SKA Pietaria. Hän on valmentanut myös Venäjän maajoukkuetta. Vuoden 2018 olympiakisojen jälkeen hän siirtyi sivuun maajoukkuetehtävistä. Znaroksin isä Valeri Znarok on entinen jalkapalloilija ja jalkapallovalmentaja.
Omalla peliurallaan hän edusti Riian Dynamon lisäksi muun muassa useita saksalaisseuroja. Vuonna 1991 Znaroks teki sopimuksen Porin Ässien kanssa, mutta se purettiin jo ennen kauden alkua hänen käytyään Ruotsissa pelatussa harjoitusottelussa linjatuomarin kimppuun. Znaroks on pelannut Latvian jääkiekkomaajoukkueessa ja edustanut myös Neuvostoliittoa junioritasolla. Minskin MM-kisoissa 2014 hän rikkoi toimitsijakieltoa olemalla yhteydessä apuvalmentajaan radiopuhelimen välityksellä. Znaroks valmensi OAR:n olympiaurheilijoiden joukkuetta Venäjältä, joka voitti miesten jääkiekon olympiakultaa Pyeongchangin talvikisoissa 2018.
Seurat pelaajana

Traktor Tšeljabinsk 1979–1982
Dinamo Riika 1983–1992
Maine Mariners 1992
EV Landsberg 1992–1995
HC Vítkovice 1994
EHC Freiburg 1995–2000
Heilbronner EC 2000–2002
Orpo

Orvot, Thomas Kenningtonin maalaus vuodelta 1885.
Orpo on lapsi, joka on menettänyt toisen (puoliorpo) tai molemmat (täysorpo) vanhempansa. Orvon käsite sisältää yleensä ajatuksen, että vanhemman tai vanhempien menetys on tapahtunut ennenaikaisesti, äkillisesti tai muulla tavoin traagisesti.
Orvon asema, orpous, muodostaa emotionaalisen, sosiaalisen ja taloudellisen, sävyltään negatiivisen kategorian. Emotionaalisessa mielessä orpouteen liitetään ikävä, sosiaalisessa ja taloudellisessa mielessä orpous merkitsee puutteita hoivassa, kasvatuksessa ja toimeentulossa.
Orvot maailmalla

Orvot ovat suhteellisen harvinaisia länsimaissa, mutta kehitysmaissa ja sotaakäyvissä maissa miljoonia lapsia elää mm. sotaorpoina.
| Maanosa | Orpojen   määrä | Orpoja %  lapsista |
| --- | --- | --- |
| Afrikka | 34 294 000 | 11.9% |
| Aasia | 65 504 000 | 6.5% |
| Latinalainen Amerikka | 8 166 000 | 7.4% |
| Yhteensä | 107 964 000 | 7.6% |
Vuoden 2001 tilastot lähde: 2002 UNICEF/UNAIDS report
Merkittäviä orpoja

Merkittäviin asemiin yltäneitä orpoja ovat mm. Nelson Mandela, Andrew Jackson; kirjailijoista Edgar Allan Poe ja Leo Tolstoi. Amerikkalainen Henry Darger on esittänyt orpoutensa kauhuja taiteessaan. Muusikot Louis Armstrong ja Johann Sebastian Bach ja Babe Ruth sekä lukemattomat muut kirjallisuuden ja populaarikulttuurin henkilöt ovat olleet orpoja.
Israelin kansan johtaja Mooses oli orpo. Muutkin valtakuntien myyttiset perustajat ovat usein orpoja. Heihin kuuluvat muun muassa Romulus ja Remus ja Muhammed.
Kirjallisuutta

Sjöqvist, Suzanne (toim.) 2006. Hän on kanssani kumminkin : vanhempansa menettäneet lapset ja nuoret kertovat. Helsinki : Tammi
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
PLDT

| PLDT, Inc>  |
| --- | --- |
Yritysmuoto:  pörssiyhtiö
ISIN:  PHY7072Q1032, US7182526043
Perustettu:  1928
Avainhenkilöt:  Manuel V. Pangilinan (puheenjohtaja)
Kotipaikka:   Makati, Filippiinit
Toimiala:  tietoliikenne
Kotisivu:  pldt.com
Infobox OKVirheellinen NIMI-arvo: 
PLDT on filippiiniläinen tietoliikenneyhtiö, joka sijaitsee Makatissa. PLDT on perustettu Philippine Long Distance Telephone Company-nimisenä vuonna 1928. Se vaihtoi nimeään 13. kesäkuuta 2016.
Aiheesta muualla

Viralliset sivut (englanniksi)
Medal of Honor: Infiltrator

| Medal of Honor: Infiltrator |
| --- | --- |

Kehittäjä:  Netherock
Julkaisija:  Electronic Arts
Säveltäjä:  Allister Brimble
Pelisarja:  Medal of Honor
Julkaistu:  NA 17. marraskuuta 2003EU 12. joulukuuta 2003JP 18. joulukuuta 2003
Lajityyppi:  ensimmäisen persoonan ammuntapeli, kolmannen persoonan ammuntapeli
Pelimuoto:  yksinpeli, moninpeli
Ikäluokitus:  PEGI: 7
Alusta:  Game Boy Advance
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK    : 
Medal of Honor: Infiltrator on Netherockin kehittämä ja Electronic Artsin vuonna 2003 Game Boy Advancelle julkaisema  ensimmäisen ja kolmannen persoonan ammuntapeli.
Pelissä on 15 tehtävää ja siinä on mahdollista ansaita kunniamitaleja, jotka avaavat selviytymismoodin.
Aiheesta muualla

Medal of Honor: Infiltrator MobyGamesissa (englanniksi)
-pelisarja
| --- | --- |
Konsoli:   Medal of Honor  Underground  Frontline  Rising Sun  European Assault  Vanguard  Airborne  Heroes 2  Medal of Honor (2010)  Warfighter 
PC:   Allied Assault  Spearhead  Breakthrough  Pacific Assault  Airborne  Medal of Honor (2010)  Warfighter 
Käsikonsolit:   Underground  Infiltrator  Heroes
PLATO (avaruusobservatorio)

| PLATO |
| --- | --- |

Alkuperäinen nimi:  PLAnetary Transits and Oscillations of stars
Ohjelma:  Cosmic Vision 2015–25
Organisaatio:  ESA, DLR
Valmistaja:  OHB System AG
Tehtävätyyppi:  Eksoplaneettojen etsiminen avaruudesta
Kohde:  Lagrangen L2-piste
Laukaisu:  arvioitu ajankohta vuonna 2026 Guayanan avaruuskeskus
Laukaisualus:  Sojuz
Tehtävän kesto:  2 vuotta tieteellistä toimintaa, satelliitin kesto 6,5 vuotta ja 8,5 vuodeksi polttoainetta ohjaamiseen.
Aiheesta muualla
Virallinen sivusto
PLAnetary Transits and Oscillations of stars (PLATO) on rakenteilla oleva ESAn Maan kaltaisia eksoplaneettoja etsivä optinen avaruusobservatorio. Se on tarkoitus laukaista Guayanan avaruuskeskuksesta avaruuteen vuonna 2026. Sen on kaavailtu tarkkailevan puolikasta taivaasta saman aikaisesti 34 erillisen teleskoopin ja kameran avulla. Se seuraa niillä tähtien fotometrisiä muutoksia valokäyrissä pitkällä ajalla. PLATO tekee myös seismisiä havaintoja löydettyjen eksoplaneettojen päätähdistä mikä tekee mahdolliseksi laskea niiden massa, säde ja ikä. Yhdistettäessä Maan päältä tapahtuviin säteisnopeuden vaihteluihin PLATO:n havainnot voidaan laskea planeetan massa, säde ja ikä. Sen tekniikka perustuu aiempien avaruusteleskooppien kuten CoRoT:n ja CHEOPS:n käytöstä saatuun kokemukseen ja tekniikkaan.
Aiheesta muualla

Howell, Elizabeth: PLATO: Europe's Planet-Hunting Telescope Space.com.  16.2.2017. Viitattu 10.2.2019 (englanniksi).
PLAnetary Transits and Oscillations of stars PLATO Alter Technology. Viitattu 10.2.2019 (englanniksi).
PLATO Institute of Astronomy. Viitattu 10.2.2019 (englanniksi).
Omakuva (Elin Danielson-Gambogin maalaus)

| Omakuva |
| --- | --- |

Nimi:  Omakuva
Tekijä:  Elin Danielson-Gambogi
Valmistumisvuosi:  1900
Taiteenlaji:  Omakuva
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  96  cm
Leveys:  65,5  cm
Kokoelma:  Kansallisgalleria
Sijainti:  Ateneum
Omakuva on Elin Danielson-Gambogin (1861–1919) öljymaalaus vuodelta 1900. Omakuva on kooltaan 96 × 65,5 cm ja se oli syntyessään suurimpia omakuvia mitä siihen mennessä Suomen maalaustaiteen historiassa tunnettiin. Maalauksen omistaa nykyään Ateneumin taidemuseo. Se talletettiin vuonna 1903 Antellin kokoelmiin.
Maalaus

Omakuva kuvaa mustapukuista taiteilijaa ateljeessaan väripaletti ja sivellin käsissään. Taiteilija istuu maalauksessa huoneessa, jonka ruutuikkunoiden alaosassa on harso. Tuo harso pehmentää ikkunoista tulevaa valoa ja luo kuin "pyhän" sädekehän taiteilijan pään ympärille. Taiteilija on maalauksessa elinvoimaisen näköinen istuessaan suoraryhtisenä punaisine poskineen hiukset löysästi nutturalla.
Omakuva on kaudelta, jolloin Danielson-Gambogin maalauksia huomattiin myös Italiassa. Italian kuningas Umberto I esimerkiksi oli ostanut hänen maalauksensa Kesä Firenzen näyttelystä vuonna 1899. Danielson-Gambogi oli osallistunut samana vuonna myös Venetsian biennaaliin.
Omakuva-maalaus sai myös tunnustusta. Danielson-Gambogi sai sillä hopeamitalin Firenzessä vuonna 1900.
Italiaan Elin Danielson-Gambogi oli asettunut vuonna 1898. Hän meni naimisiin toscanalaisen taiteilija Raffaello Gambogin kanssa. Tätä ennen Danielson-Gambogi oli asunut muun muassa Pariisissa, Bretagnessa ja Ahvenanmaan Önningebyssä.
Aiheesta muualla

Danielson-Gambogi, Elin. Self-Portrait, 1900. Suomen Kansallisgalleria – Finnish National Gallery. Arkistoitu 29.4.2013.
Oravainen (mitta)

Oravainen eli oravas eli kolmannes on 1500-luvulla käytössä ollut kuivan tavaran astiamitta. Se on ollut 1500-luvulla käytössä Savossa ja Lappeen kihlakunnassa vuoteen 1602. Sen suuruus on 1/3 karpiota tai 1/12 tai 1/10 sen aikaista tynnyriä.
Oravainen, oravas, kolmas, kolmannes on vanha mitta, jota ennen aikaan käytettiin nykyisen Savon maakunnan muodostaneessa Lapveden (=Lapveden emäpitäjä), Suur- ja Pikku-Savon kihlakunnissa. 1500-luvulla oli nimitys kolmas eli kolmannes tavallinen Suur- ja Pikku Savossa, oravainen eli oravas taas Lapveden kihlakunnassa. Tämä mitta oli 1/3 karpiota, josta nimi kolmannes johtuu, ja enimmästä päästä joskus 1/10 silloista tynnyriä. Nimitys oravainen (oravas) johtuu nähtävästi siitä, että viljavero oravamaasta oli tämän mitan suuruinen. Vaikka sen virallinen käyttö lakkasi Kaarle IX:n voutisäännön kautta vuonna 1602, kansan parissa sitä käytettiin edelleen pitkään.
Medal of Honor: Vanguard

| Medal of Honor: Vanguard |
| --- | --- |

Kehittäjä:  EA Los Angeles Budcat Creations
Julkaisija:  Electronic Arts
Jakelija:  Nintendo eShop
Säveltäjä:  Michael Giacchino
Pelisarja:  Medal of Honor
Pelimoottori:  Havok
Julkaistu:  NA 26. maaliskuuta 2007 AUS 29. maaliskuuta 2007 EU 30. maaliskuuta 2007
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: Teen (T) PEGI: 16+
Alusta:  PlayStation 2, Wii
Jakelumuoto:  DVD, optinen levy
Lisää peliartikkeleitaVideopelien teemasivulla
Infobox OK  : 
Medal of Honor: Vanguard on EA Los Angelesin ja Budcat Creationsin kehittämä sekä Electronic Artsin julkaisema  ensimmäisen persoonan ammuntapeli, joka kuvaa toisen maailmansodan ratkaisutaisteluita. Peli julkaistiin vuonna 2007 PlayStation 2:lle ja Wiille.
Vanguardissa pelaaja palvelee korpraali Frank Keeganina Yhdysvaltain armeijan 82. maahanlaskudivisioonassa. Tehtävät alkavat laskuvarjohypyllä vihollisen linjojen taakse aina operaatio Huskysta operaatio Varsityyn Sisilian rannikolla. Pelin ikäraja on Suomessa 16+.
Aiheesta muualla

http://planetmedalofhonor.gamespy.com/mohvanguard/ (Arkistoitu – Internet Archive)
-pelisarja
| --- | --- |
Konsoli:   Medal of Honor  Underground  Frontline  Rising Sun  European Assault  Vanguard  Airborne  Heroes 2  Medal of Honor (2010)  Warfighter 
PC:   Allied Assault  Spearhead  Breakthrough  Pacific Assault  Airborne  Medal of Honor (2010)  Warfighter 
Käsikonsolit:   Underground  Infiltrator  Heroes
Omakuva – Olennaiset laulut

| Omakuva – Olennaiset laulut Jaakko Löytty |
| --- | --- | --- |

Kokoelmalevyn tiedot
 Äänitetty : 1971-1998
 Julkaistu: 1998
 Tyylilaji: Gospel
 Levy-yhtiö: Profile
Jaakko Löytyn muut julkaisut
| Ristinkantajat – Pettuleipägospelia 1996 | Omakuva – Olennaiset laulut 1998 | Tiikerisusi 1999 |
Omakuva – Olennaiset laulut on suomalaismuusikko Jaakko Löytyn toistaiseksi kattavin kokoelma-albumi. Se julkaistiin vuonna 1998. Levyn kansilehdessä on tarinaa Löytyn urasta ja kokoelman kappaleista Löytyn itsensä kertomana.
Kappaleet > CD1

Koti-ikävä – 4.15
Orjalaiva – 4.50
Pidä minusta kiinni – 2.44
Ilouutinen – 3.49
Kala-Pekka – 2.12
Tahdon kiittää Herraa – 3.20
Toisen päivän iltana – 4.33
Me saamme kasvaa – 3.44
Tilkkutäkki – 2.13
Lintu pieni, lintuseni – 3.11
Sun luoksesi – 4.33
Edessäsi uudistun – 3.53
Tämä leipä – 4.36
Lennä, leijani, lennä – 7.49
Valaiskoon – 3.26
Emme jaksa enää odottaa – 2.12
Kappaleet > CD2

Kahden maan kansalainen – 5.09
Pohjoisesta etelään – 5.17
Palmumatolla – 3.36
Siunaa koko maailmaa – 4.06
Helsinki - Dakar – 4.52
Martin Luther Kingin laulu – 4.46
Haavoittunut enkeli – 5.35
Toivo-nimisen miehen pojanpoika – 3.59
Puhu, rumpuni, puhu – 4.36
Muukalainen – 3.43
Turvaan Jumalaan – 4.05
Kaikella on aikansa – 4.34
Jumalani, Jumalani – 3.13
Ei mikään niin voi virvoittaa – 3.23
Syntinenkin veisata saa – 4.31
Käy, Herra, meitä siunaamaan – 3.45
Matti Saukkonen

Matti Johannes Saukkonen (17. tammikuuta 1927 Humppila – 20. kesäkuuta 1979) oli suomalainen pikajuoksija. Hän edusti aktiiviurallaan Jyväskylän Weikkoja, ja oli pituudeltaan 182 cm.
Saukkonen voitti 200 metrin juoksun Suomen-mestaruuden Helsingissä 1951 ajalla 22,2. Hän sai samalla matkalla SM-pronssia 1953, 100 metrin juoksussa hän saavutti Kalevan kisoissa hopeaa 1951 ja pronssia 1953.
Saukkonen kilpaili aikuisten maaotteluissa vuosina 1951–1955. Henkilökohtaisissa kilpailuissa hän sijoittui parhaimmillaan kolmanneksi kaikissa neljässä 100 metrin maaottelujuoksussaan. Hän oli voittamassa 4 × 100 metrin maaottelujuoksua Helsingissä heinäkuussa 1951 Suomen ennätys -ajalla 41,7.
Saukkosen ennätys 100 metrillä oli 10,8 (Helsinki 13. heinäkuuta 1951) ja 200 metrillä 22,1 (Helsinki 13. syyskuuta 1951).